Baku.ws

"Baku.ws" — Azərbaycanda fəaliyyət göstərən, dövlət/hökumət nəzarətində olan hakimiyyətyönümlü xəbər saytı.

Azərbaycan və rus dillərində fəaliyyət göstərən Agentlik siyasət, iqtisadiyyat, cəmiyyət, idman, mədəniyyət və digər sahələr üzrə ölkədə və dünyada baş verən vacib hesab etdiyi hadisələri dərc edir.

2018-ci ildən Global Media Groupa daxildir.

 Tarixi 
5 yanvar 2004-cü ildə Orxan Məmmədov dostları ilə birlikdə sayt yaratmaq qərarına gəlib və beləliklə "baku.ws" saytını yaradıblar. Dostları daha sonra saytı başqalarına satmaq istəsələr də, cəmi 40 dollara Orxan saytı alıb və inkişaf etdirib. "baku.ws" saytının 2020-ci ildə olan statistikasına əsasən sayta 4 milyondan çox giriş olub.

 Mükafatları 
2 fevral 2012-ci ildə "Baku.ws" saytı və təsisçisi Orxan Məmmədov Nəriman Rayon İcra Hakimiyyəti tərəfindən fəxri fərmana layiq görülüb. Agentliyin mükafatı ilə bağlı açıqlama verən Nərimanov Rayon İcra Hakimiyyətinin başçısı Abdin Fərzəliyev bu mükafatın "2 fevral gənclər günü münasibətilə gənclər arasında daha çox sevilən internet saytı" olduğuna görə verildiyini vurğulayıb.

2013-cü ildə xəbər saytı "Netty" – Ümumdünya Şəbəkəsinin milli seqmentinin və ümumiyyətlə İT-bazarının inkişafı üçün yaradılmış informasiya texnologiyaları sahəsində Azərbaycanın ilk mükafatının "İlin ən yaxşı əyləncə saytı" kimi qalibi olmuşdur.

2014-cü ildə saytı və təsisçisi Orxan Məmmədov "Bank of Baku" bankı tərəfindən "media partnyoru "baku.ws" əyləncə portalının 20 illik fəaliyyəti ərzində bankla uğurlu əməkdaşlıq etdiyinə görə" xüsusi diploma layiq görülüb.

2017-ci ildə saytın təsisçisi O. Məmmədov Zirvə Ziyalılar Təşkilatının 26 illik yubileyi münasibətilə "Azərbaycanın ən yaxşılarını mükafatlandırma" mərasimində "baku.ws" saytının uğuru nəticəsində ən yaxşı təşəbbüskar kimi mükafata layiq görülüb.

22 iyul 2018-ci ildə sayt ilə səmərəli əməkdaşlığına, eyni zamanda mətbuat günü ilə əlaqədar keçirilən tədbirdə "Bank of Baku" şirkətinin adından reklam və ictimaiyyətlə əlaqələr departementinin direktoru Gülşən Cumayeva tərəfindən Orxan Məmmədov mükafatlandırılıb. Tədbirdə bank və informasiya agentliyinin uzunmüddətli əməkdaşlığından, eyni zamanda Azərbaycanda mətbuat tarixindən, "Baku WS" informasiya agentliyinin aktiv fəaliyyətindən, mətbuatda və Azərbaycanda rolundan söhbət açılıb.

 İstinadlar 

 Həmçinin bax 
 Global Media Group
 Baku TV

 Xarici keçidlər 
 Baku WS — rəsmi saytı


Kateqoriya:Azərbaycan şirkətləri